stanford-oval/wikipedia huggingface dataset:
เอากุสทาแห่งซัคเซิน-โกทา-อัลเทินบวร์ค

| เอากุสทา |
| --- | --- |
เจ้าหญิงแห่งเวลส์
พระรูปวาดโดย ชาลล์ ฟิลิปส์
ประสูติ: 30 พฤศจิกายน ค.ศ. 1719(1719-11-30) โกทา ซัคเซิน-อัลเทินบวร์ค
สิ้นพระชนม์: 8 กุมภาพันธ์ ค.ศ. 1772(1772-02-08) (52 ปี) ตำหนักคาร์ลตัน ลอนดอน ประเทศอังกฤษ
ฝังพระศพ: 15 กุมภาพันธ์ ค.ศ. 1772 เวสต์มินสเตอร์แอบบีย์
คู่อภิเษก: เจ้าชายเฟรเดอริก เจ้าชายแห่งเวลส์
พระบุตร:  เจ้าหญิงออกัสตา ดัชเชสแห่งเบราน์ชไวค์-ว็อลเฟินบึทเทิล  สมเด็จพระเจ้าจอร์จที่ 3  เจ้าชายเอ็ดเวิร์ด ดยุกแห่งยอร์ก  เจ้าหญิงเอลิซาเบธ  เจ้าชายวิลเลียม เฮนรี ดยุกแห่งกลอสเตอร์  เจ้าชายเฮนรี ดยุกแห่งคัมเบอร์แลนด์  เจ้าหญิงลุยซา  เจ้าชายเฟรเดอริก  แคโรไลน์ มาทิลดา พระราชินีแห่งเดนมาร์กและนอร์เวย์ 
ราชวงศ์: ซัคเซิน-โกทา-อัลเทินบวร์ค
พระบิดา: ฟรีดริชที่ 2 ดยุกแห่งซัคเซิน-โกทา-อัลเทินบวร์ค
พระมารดา: มักดาเลนา เอากุสทา แห่งอัลฮัลท์-เซิร์บส์
| ธรรมเนียมพระยศของ เอากุสทาแห่งซัคเซิน-โกทา-อัลเทินบวร์ค |
| --- | --- |
ตราประจำพระอิสริยยศ
ธงประจำพระอิสริยยศ
การทูล: Her Royal Highness The Princess of Wales (ใต้ฝ่าละอองพระบาท)
การแทนตน: ข้าพระพุทธเจ้า
การขานรับ: Your Majesty Royal Highness The Princess of Wales (พระพุทธเจ้าข้า/เพคะ)
เจ้าหญิงเอากุสทาแห่งซัคเซิน-โกทา-อัลเทินบวร์ค (เยอรมัน: Augusta von Sachsen-Gotha-Altenburg) ทรงเป็นเจ้าหญิงเยอรมันที่อภิเษกเข้าสู่ราชวงศ์อังกฤษ เป็นพระชายาในเจ้าชายแห่งเวลส์ระหว่าง ค.ศ. 1736 ถึง 1751 และหลังจากนั้นเก้าปีทรงเป็นพระพันปีในสมเด็จพระเจ้าจอร์จที่ 3ในปี ค.ศ. 1760 พระองค์ทรงเป็นเจ้าหญิงแห่งเวลส์หนึ่งในสี่องค์ที่ไม่ได้ขึ้นเป็นสมเด็จพระราชินี ทรงเป็นพระปัยยิกา ของ สมเด็จพระราชินีนาถวิกตอเรีย
เจ้าหญิงเอากุสทาประสูติในเมืองโกทา ในรัฐทือริงเงิน เป็นธิดาในฟรีดริชที่ 2 ดยุกแห่งซัคเซิน-โกทา-อัลเทินบวร์ค กับดัชเชสมักดาเลนา เอากุสทา แห่งอัลฮัลท์-เซิร์บส์ ขณะมีอายุ 29 ปี ได้อภิเษกสมรสกับเจ้าชายเฟรเดอริก เจ้าชายแห่งเวลส์ รัชทายาทในพระเจ้าจอร์จที่ 2 แห่งบริเตนใหญ่ ก่อนหน้านั้น กษัตริย์แห่งปรัสเซียทรงเทียบเชิญพระราชธิดาองค์โตมาอภิเษกสมรสกับเจ้าชายเฟรเดอริกแต่พระเจ้าจอร์จที่ 2 ทรงปฏิเสธ  ฝ่ายปรัสเซียเองก็ไม่ลดความพยายาม และท่ามกลางข่าวลือว่าทางราชวงศ์อังกฤษได้รับข้อเสนอให้อภิเษกกับท่านหญิงไดอานา สเปนเซอร์ หลานในดัชเชสแห่งมาร์ลบะระ
ระหว่างที่พระเจ้าจอร์จที่ 2 เสด็จเยือนฮันโนเฟอร์ ราชวงศ์ปรัสเซียได้กราบทูลให้เจ้าหญิงเอากุสทาแห่งซัคเซิน-โกทาเข้าเฝ้า เมื่อพระเจ้าจอร์จที่ 2 ทอดพระเนตรแล้ว ก็รับสั่งว่าเหมาะสม จึงยินยอมให้เจ้าชายเฟรเดอริกทำการอภิเษกกับเอากุสทา ในขณะที่เจ้าชายเฟรเดอริกก็รับสั่งว่า ทรงยินยอมทุกประการไม่ว่าพระราชบิดาจะประสงค์สิ่งใด อย่างไรก็ตาม เจ้าหญิงเอากุสทาไม่สามารถตรัสภาษาฝรั่งเศสหรืออังกฤษได้ แม้ว่าก่อนอภิเษกจะทรงได้เข้าหลักสูตรภาษาอังกฤษ อย่างไรก็ตาม มารดาของพระนางไม่คิดว่านั่นจำเป็นมากนัก เพราะในราชวงศ์อังกฤษก็มีพระบรมวงศ์เชื้อสายเยอรมันอยู่มากและหลายองค์สามารถพูดเยอรมันได้
ทั้งสองพระองค์อภิเษกสมรสเมื่อวันที่ 8 พฤษภาคม 1736 ที่อารามหลวงในพระราชวังเซนต์เจมส์ กรุงลอนดอน
มารีอาแห่งโมดีนา

| มารีอาแห่งโมดีนา |
| --- | --- |

สมเด็จพระราชินีแห่งอังกฤษ สกอตแลนด์ และไอร์แลนด์
ระหว่าง: 6 กุมภาพันธ์ ค.ศ. 1685 - 11 ธันวาคม ค.ศ. 1688
ราชาภิเษก: 23 เมษายน ค.ศ. 1685

ประสูติ: 5 ตุลาคม ค.ศ. 1658  วังดยุก โมดีนา ประเทศอิตาลี
สิ้นพระชนม์: 7 พฤษภาคม ค.ศ. 1718 (60 พรรษา) พระราชวังแซ็ง-แฌร์แม็ง-อ็อง-แล, ปารีส, ฝรั่งเศส
พระราชสวามี: พระเจ้าเจมส์ที่ 2 แห่งอังกฤษ
พระบุตร: เจมส์ ฟรานซิส เอ็ดเวิร์ด สจวต
ราชวงศ์: เอสเต (พระราชสมภพ) สจวต (เสกสมรส)
พระบิดา: อัลฟองโซที่ 4 ดยุกแห่งโมดีนา
พระมารดา: ลอรา มาร์ตินอซซิ
| ธรรมเนียมพระยศของ มารีอาแห่งโมดีนา |
| --- | --- |
ตราประจำพระอิสริยยศ
ธงประจำพระอิสริยยศ
การทูล: Her Majesty The Queen Consort (ใต้ฝ่าละอองพระบาท)
การแทนตน: ข้าพระพุทธเจ้า
การขานรับ: Your Majesty Queen Consort  (พระพุทธเจ้าข้า/เพคะ)
มารีอาแห่งโมดีนา สมเด็จพระราชินีแห่งอังกฤษ (อังกฤษ: Mary of Modena; 5 ตุลาคม ค.ศ. 1658 – 7 พฤษภาคม ค.ศ. 1718)
มารีอาแห่งโมดีนา มีพระนามเต็มว่า มารีอา เบอาตริเช เอเลอานอร์ อันนา มาร์เกริตา อีซาเบลลา แห่งเอสเต (Maria Beatrice Eleanor Anna Margherita Isabella d'Este) เสด็จพระราชสมภพเมื่อวันที่ 5 ตุลาคม ค.ศ. 1658 ที่วังดยุก โมดีนา ประเทศอิตาลี เป็นพระธิดาของอัลฟองโซที่ 4 ดยุกแห่งโมดีนาและลอรา มาร์ตินอซซิ เป็นพระราชินีในสมเด็จพระเจ้าเจมส์ที่ 2 แห่งอังกฤษ ระหว่างวันที่ 6 กุมภาพันธ์ ค.ศ. 1685 ถึงวันที่ 11 ธันวาคม ค.ศ. 1688 และเสด็จสวรรคตเมื่อ 7 พฤษภาคม ค.ศ. 1718 ที่วังซองเจอร์เมนอองเลย์ ปารีส ฝรั่งเศส พระศพอยู่ที่ Chaillot
มารีอาแห่งโมดีนาไม่ทรงเป็นที่นิยมของประชาชนอังกฤษเพราะทรงเป็นเป็นโรมันคาทอลิก เป็นพระมารดาของ เจมส์ ฟรานซิส เอ็ดเวิร์ด สจวต ประสูติเมื่อวันที่ 10 มิถุนายน ค.ศ. 1688 แต่ไม่มิสิทธิในราชบัลลังก์เพราะพระเจ้าเจมส์ที่ 2พระบิดาถูกโค่นราชบัลลังก์เสียก่อน จึงได้เป็นแต่เพียง “ผู้อ้างสิทธิในราชบัลลังก์” (Pretender) เท่านั้น และมีพระราชธิดาอีกองค์หนึ่งลุยซา มาเรีย เทเรซา สจวต
การเสกสมรส

การเสกสมรสระหว่างมารีอาแห่งโมดีนาและสมเด็จพระเจ้าเจมส์ที่ 2 เป็นการแต่งงานที่มีผลทางด้านการสืบราชบัลลังก์และทางการเมือง เพราะสมเด็จพระเจ้าเจมส์มีพระราชธิดาผู้เป็นโปรเตสแตนต์อยู่แล้วสองพระองค์เจ้าหญิงแมรีและเจ้าหญิงแอนน์จากการเสกสมรสครั้งแรกกับโปรเตสแตนต์ ถ้ามีพระราชโอรสกับมารีอาแห่งโมดีนาพระองค์ก็จะเป็นพระมหากษัตริย์ในอนาคต--พระมหากษัตริย์โรมันคาทอลิก มารีอาจะทรงเป็นผู้มีพระสิริโฉมงดงามและทรงเป็นผู้มีเสน่ห์—ที่ทำให้พระเจ้าเจมส์ที่ 2 ทรงตกหลุมรักในที่สุด—แต่ประชาชนชาวอังกฤษไม่นิยมในตัวพระองค์เพราะทรงเป็นโรมันคาทอลิก และขนานพระนามให้แก่พระองค์ว่า “Madame East” นอกจากนั้นก็ยังมีข่าวลือกันว่าทรงเป็นสายลับของพระสันตะปาปาคลีเมนต์ที่ 10 ผู้ทรงเป็นผู้หนุนหลังการเสกสมรสของพระองค์ ระหว่าง “การคบคิดโพพพิช” ในปี 1678) ที่โคลมันพระราชเลขาธิการของพระองค์มีส่วนเกี่ยวข้อง พระราชินีมารีอาและพระเจ้าเจมส์ก็แอบหนีไปต่างประเทศอย่างเงียบๆ
พระราชโอรสองค์แรกสิ้นพระชนม์เมื่อกำเนิดในปี ค.ศ. 1674 องค์ต่อมาอีกหลายพระองค์ก็สิ้นพระชนม์ตั้งแต่ยังเป็นทารกหรือยังทรงพระเยาว์ หลังจากพระเจ้าเจมส์ขึ้นครองราชย์ในปี ค.ศ. 1685 ปัญหาที่ว่าพระราชินีมารีอาจะมีพระราชโอรสได้หรือไม่กลายเป็นปัญหาสำคัญ เพราะพระราชโอรสที่เกิดขึ้นจะได้รับการเลี้ยงดูอย่างโรมันคาทอลิกและขึ้นครองราชบัลลังก์เป็นพระมหากษัตริย์เมื่อเจริญพระชนม์ขึ้น
ในปี ค.ศ. 1688 พระราชินีมารีอาก็ทรงมีพระประสูติการเจมส์ ฟรานซิส เอ็ดเวิร์ด สจวต เหตุการณ์นี้ทำให้มีการคาดการณ์กันไปต่างๆ นาๆ เช่นเด็กที่เกิดขึ้นไม่ใช่พระราชโอรสที่แท้จริงแต่เป็นเด็กที่ถูกแอบนำเข้ามาแทนพระโอรสที่สิ้นพระชนม์ไป หรือพระราชินีมารีอามิได้มีพระราชโอรสจริง หนังสือพิมพ์บรอดชีทส์ (Broadsheets) รายงานว่าพระราชินีมารีอาทรงยัดหมอนให้ดูเหมือนทรงครรภ์ หรือทรงมีชู้กับผู้สารภาพบาป แต่จะอย่างไรก็ตามการกำเนิดของทารกที่เป็นชายเป็นเรื่องใหญ่ทางการเมือง แต่ข่าวลือต่างๆ ก็รุนแรงจนพระเจ้าเจมส์ต้องจัดให้มีการเรียกประชุมองคมนตรีถึงสองครั้งเพื่อจะฟังคำให้การที่พิสูจน์ว่าเด็กที่เกิดมาเป็นพระราชโอรสของพระองค์และพระราชินีมารีอาที่แท้จริง แต่เจ้าหญิงแอนน์พระราชธิดาไม่ทรงเชื่อ
การปฏิวัติอันรุ่งโรจน์

เพียงไม่กี่เดือนหลังจากประสูติของพระราชโอรสการปฏิวัติอันรุ่งโรจน์ก็เกิด พระราชินีมารีอาก็ทรงยอมหนีไปฝรั่งเศสเมื่อวันที่ (10 ธันวาคม ค.ศ.1688) พร้อมกับพระราชโอรส ในขณะที่เจ้าหญิงแมรีและพระสวามีวิลเลียมแห่งออเรนจ์ได้รับการอัญเชิญจากพรรควิกให้มาขึ้นครองราชบัลลังก์อังกฤษ
พระราชินีแมรีทรงไปลี้ภัยอยู่ภายใต้การอารักขาของพระเจ้าหลุยส์ที่ 14 แห่งฝรั่งเศสที่วังซัง-เจอร์เมน-ออง-เลย์ ที่นั่นพระราชินีมารีอามีพระประสูติการพระราชธิดาเจ้าหญิงลุยซา มาเรียผู้สิ้นพระชนม์ด้วยโรคฝีดาษเมื่อพระชนมายุได้ 19 พรรษา
บั้นปลาย

เมื่อพระเจ้าเจมส์ที่ 2 เสด็จสวรรคตเมื่อวันที่ 6 กันยายน ค.ศ. 1701 พระราชินีมารีอาทรงยุยงให้พระเจ้าหลุยส์ที่ 14 ทรงยอมรับเจ้าชายเจมส์ ฟรานซิส เอ็ดเวิร์ด สจวตเป็นพระมหากษัตริย์แห่งอังกฤษและสกอตแลนด์ที่แท้จริง ซึ่งเป็นสาเหตุที่เป็นการเร่งให้อังกฤษเข้าร่วมในสงครามสืบราชบัลลังก์สเปนเร็วขึ้น พระองค์ทรงสนับสนุนฝ่ายจัคโคไบท์มารีอาแห่งโมดีนาสิ้นพระชนม์ที่วังซัง-เจอร์เมน-ออง-เลย์ไม่ไกลจากปารีสจากมะเร็งที่พระถัน
ดูเพิ่ม

สมเด็จพระเจ้าเจมส์ที่ 2 แห่งอังกฤษ
ราชวงศ์สจวต
| ด ค กคู่อภิเษกสมรสในพระมหากษัตริย์อังกฤษ |
| --- | --- |
เจ้าชายเยิร์นแห่งเดนมาร์ก (1702-1707) · มารีอาแห่งโมดีนา (1685-1688) · กาตารีนาแห่งบรากังซา (1662-1685) · อ็องเรียต มารีแห่งฝรั่งเศส (1625-1649) · อันนาแห่งเดนมาร์ก (1603-1619) · พระเจ้าเฟลิเปที่ 2 แห่งสเปน (1554-1558) · (ลอร์ดกิลฟอร์ด ดัดลีย์?) (1553) · แคเทอริน พาร์ (1543-1547) · แคเทอริน เฮาเวิร์ด (1540-1542) · อันนาแห่งคลีฟส์ (1540) · เจน ซีมอร์ (1536-1537) · แอนน์ บุลิน (1533-1536) · กาตาลินาแห่งอารากอน (1509-1533) · เอลิซาเบธแห่งยอร์ก (1486-1503) · แอนน์ เนวิลล์ (1483-1485) · เอลิซาเบธ วูดวิลล์ (1464-1483) · มาร์เกอริตแห่งอ็องฌู (1445-1471) · กาทรีนแห่งวาลัว (1420-1422) · ฌานแห่งนาวาร์ (1403-1413) · อีซาแบลแห่งวาลัว (1396-1399) · อันนาแห่งโบฮีเมีย (1383-1394) · ฟีลีปาแห่งแอโน (1328-1369) · อีซาแบลแห่งฝรั่งเศส (1308-1327) · มาร์เกอริตแห่งฝรั่งเศส (1299-1307) · เลโอนอร์แห่งกัสติยา (1272-1290) · อะลิอูโนแห่งพรอว็องส์ (1236-1272) · อีซาแบลแห่งอ็องกูแลม (1200-1216) · เบเรงเกลาแห่งนาวาร์ (1191-1199) · มาร์เกอริตแห่งฝรั่งเศส ·  อาลีเยนอร์แห่งอากีแตน (1154-1189) · มาตีลด์แห่งบูลอญ (1135-1152) · อเดลีซาแห่งลูแว็ง (1121-1135) · มาทิลดาแห่งสกอตแลนด์ (1100-1118) · มาทิลดาแห่งแฟลนเดิร์ส (1066-1083)
ตัวเอียง หมายถึง ยังเป็นที่ถกเถียง
| ด ค กคู่อภิเษกสมรสในพระมหากษัตริย์สกอตแลนด์ |
| --- | --- |
 Gruoch (c. 1040 – 1057)  Ingibiorg Finnsdottir (1058–1069)  Margaret of Wessex (1070–1093)  Ethelreda of Northumbria (1093–1094)  Sybilla of Normandy (1107–1122)   Maud of Northumbria (1124–1130)  Ermengarde de Beaumont (1186–1214)  โจแอนแห่งอังกฤษ (1221–1238)  Marie de Coucy (1239–1249)  มาร์กาเร็ตแห่งอังกฤษ (1251–1275)  อียอล็องด์แห่งเดรอ (1285–1286)  Elizabeth de Burgh (1306–1327)  Joan of the Tower (1329–1362)  Margaret Drummond (1364–1369)  Euphemia de Ross (1371–1386)  Anabella Drummond (1390–1401)  Joan Beaufort (1424–1437)  Mary of Guelders  (1449–1460)  มาร์เกรเธอแห่งเดนมาร์ก (1469–1486)  มาร์กาเร็ต ทิวดอร์ (1503–1513)  Madeleine of Valois (1537)  มารีแห่งกีซ (1538–1542)  พระเจ้าฟร็องซัวที่ 2 แห่งฝรั่งเศส (1558–1560)  เฮนรี ดยุกแห่งออลบานี  (1565–1567)  เจมส์ เอิร์ลแห่งโบธธ์เวลล์ (1567)  แอนน์แห่งเดนมาร์ก (1589–1619)  อ็องเรียต มารีแห่งฝรั่งเศส (1625–1649)  กาตารีนาแห่งบรากังซา (1662–1685)  แมรีแห่งโมดีนา (1685–1688)  เจ้าชายจอร์จ ดยุกแห่งคัมบาลันด์ (1702–1707)
เท็นตามาดง

เท็นตามาดง (ญี่ปุ่น: 天玉丼; โรมาจิ: tentamadon) หรือ เท็นโตจิดง (ญี่ปุ่น: 天とじ丼; โรมาจิ: tentojidon) เป็นดมบุริประเภทหนึ่งที่มีเท็มปุระราดด้วยไข่ไก่บนข้าวสวย
ภาพรวม

เป็นเท็มปุระราดไข่ที่ตีแล้ว เช่นเดียวกับใน คัตสึดง หรือ โอยาโกดง เท็มปุระที่ใช้อาจมีหลายประเภท เช่น กุ้ง และ คาคิอาเงะ เมื่อใช้คาคิอาเกะ บางครั้งอาจเรียกว่า "คากิอาเงตามาโงโตจิดง" (かき揚げ玉子とじ丼) หรือแค่ "คากิตามาดง" (かき玉丼)
ถ้าใช้เท็งกาซุอาจอีกอย่างว่า "ทานุกิดง" (たぬき丼) และถ้าใช้ อาบุราอาเงะ อาจเรียกว่า "คินุงาสะดง" (衣笠丼)
ที่ร้านยามาดะอุดง เท็นตามาดงที่ใช้คากิอาเงะใช้ชื่อว่า "คากิอาเงดง" (かき揚げ丼)
ฌีลแบร์ ดูว์ มอตีเย เดอ ลา ฟาแย็ต

| มาร์กี เดอ ลา ฟาแย็ต |
| --- | --- |
ลาฟาแย็ตขณะเป็นพลโท ค.ศ. 1791
ชื่อเกิด: Marie-Joseph Paul Yves Roch Gilbert du Motier de La Fayette
ชื่อเล่น: วีรบุรุษสองโลก (Le Héros des Deux Mondes)
เกิด: 06 กันยายน ค.ศ. 1757(1757-09-06) แฌวานีญัก ฝรั่งเศส
เสียชีวิต: 20 พฤษภาคม ค.ศ. 1834(1834-05-20) (76 ปี) กรปารีส ฝรั่งเศส
รับใช้:  ฝรั่งเศส (1771–1777, 1781–1791)  สหรัฐอเมริกา (1777–1781)  ราชอาณาจักรฝรั่งเศส (1791–1792)  สาธารณรัฐฝรั่งเศสที่ 1 (1792)  ราชอาณาจักรฝรั่งเศส  (1830)
แผนก/สังกัด:   กองทัพฝรั่งเศส  กองทัพภาคพื้นทวีป (สหรัฐ)  กองกำลังป้องกันชาติฝรั่งเศส 
ประจำการ: 1771–1792 และ 1830
ชั้นยศ:   พลตรี (สหรัฐ)  พลโท (ฝรั่งเศส) 
การยุทธ์: สงครามปฏิวัติอเมริกา การปฏิวัติฝรั่งเศส  สงครามสหสัมพันธมิตรครั้งที่หนึ่ง การปฏิวัติกรกฎาคม
คู่สมรส: Adrienne de Noailles (สมรส 1774; เสียชีวิต 1807)
มารี-ฌอแซ็ฟ ปอล อีฟว์ ร็อก ฌีลแบร์ ดูว์ มอตีเย, มาร์กี เดอ ลา ฟาแย็ต (ฝรั่งเศส: Marie-Joseph Paul Yves Roch Gilbert du Motier, Marquis de Lafayette) เป็นขุนนางและนายทหารชาวฝรั่งเศส ผู้ช่วยเหลือชาวอเมริกันทำสงครามปฏิวัติ เขาเป็นเพื่อนสนิทของจอร์จ วอชิงตัน, อเล็กซานเดอร์ แฮมิลตัน และทอมัส เจฟเฟอร์สัน นอกจากนี้ยังมีบทบาทในการปฏิวัติฝรั่งเศสและการปฏิวัติเดือนกรกฎาคม
ลาฟาแย็ตเกิดในตระกูลขุนนางมั่งคั่งในจังหวัดโอแวร์ญ ราชอาณาจักรฝรั่งเศส และได้รับราชการทหารตามครอบครัวตั้งแต่อายุได้ 13 ปี ต่อมาได้เข้าร่วมสงครามปฏิวัติอเมริกาและได้รับยศพลตรีตั้งแต่อายุเพียง 19 ปี เมื่อได้รับบาดเจ็บในยุทธการที่แบรนดีไวน์ ลาฟาแย็ตยังสามารถจัดถอยทัพได้อย่างเป็นระเบียบ และมีผลงานในยุทธการที่โรดไอแลนด์ ในช่วงกลางสงคราม เขากลับฝรั่งเศสเพื่อขอให้รัฐบาลเพิ่มงบประมาณสนับสนุน เขากลับอเมริกาอีกครั้งในปี ค.ศ. 1780 และได้รับตำแหน่งสำคัญหลายตำแหน่งในกองทัพภาคพื้นทวีป ในปี ค.ศ. 1781 กองทัพของเขาสามารถต้านทานทัพของคอร์นวอลลิสได้ จนทำให้กองทัพอเมริกาและฝรั่งเศสร่วมกันยึดเมืองยอร์กทาว์นได้สำเร็จ
ลาฟาแย็ตกลับฝรั่งเศสอีกครั้งในปี ค.ศ. 1787 และได้รับแต่งตั้งเป็นสมาชิกสภาอภิชนที่กษัตริย์ฝรั่งเศสตั้งขึ้นเพื่อแก้วิกฤติการณ์เศรษฐกิจการคลังในขณะนั้น และได้เข้าร่วมการประชุมสภาฐานันดร ค.ศ. 1789 ได้มีส่วนร่วมในการร่างคำประกาศสิทธิมนุษยชนและพลเมือง หลังเหตุการณ์การทลายคุกบัสตีย์ เขาดำรงตำแหน่งผู้บัญชาการกองอารักษ์ชาติ และพยายามให้การปฏิวัติฝรั่งเศสอยู่ในสายกลาง ในเดือนสิงหาคม ค.ศ. 1792 ฝ่ายนักปฏิวัติหัวรุนแรงได้สั่งจับกุมตัวเขาในฐานะที่เป็นผู้มีส่วนสังหารหมู่ช็องเดอมาร์ส เขาจึงหนีไปทางเนเธอร์แลนด์และถูกทหารออสเตรียจับได้และติดคุกนานถึงประมาณ 5 ปี
เมื่อนโปเลียน โบนาปาร์ตขึ้นมามีอำนาจในฝรั่งเศสและรับประกันความปลอดภัยให้เขา ลาฟาแย็ตจึงตัดสินใจกลับฝรั่งเศสในปี ค.ศ. 1797 แต่ปฏิเสธเข้าร่วมรัฐบาล หลังการฟื้นฟูราชวงศ์บูร์บงในปี ค.ศ. 1814 ถึงปี ค.ศ. 1824 เจมส์ มอนโร ประธานาธิบดีสหรัฐอเมริกา ได้เชิญเขาให้เยือนสหรัฐในฐานะอาคันตุกะของชาติ เขาได้เยือนรัฐทั้ง 24 รัฐในขณะนั้น เมื่อเกิดการปฏิวัติเดือนกรกฎาคม เขาไม่ยอมเป็นผู้นำแบบเผด็จการ แต่สนับสนุนหลุยส์-ฟิลิป ให้ขึ้นครองราชย์ ลาฟาแย็ตถึงแก่อนิจกรรมเมื่อวันที่ 20 พฤษภาคม ค.ศ. 1824 ได้รับสมัญญาว่า วีรบุรุษสองโลก (โลกเก่าและโลกใหม่)
รักอันตรายของเจ้าสาวยากูซ่า

ซีรีส์มังงะญี่ปุ่น
| --- | --- |
รักอันตรายของเจ้าสาวยากูซ่า
来世は他人がいい (Raise wa Tanin ga Ii)
แนว: อาชญากรรม โรแมนติกดรามา
มังงะ
เขียนโดย: อาสึกะ โคนิชิ [ja]
สำนักพิมพ์: โคดันชะ
สำนักพิมพ์ภาคภาษาไทย: เซ็นชู
ในเครือ: Afternoon KC
นิตยสาร: Afternoon รายเดือน
กลุ่มเป้าหมาย: เซเน็ง
วางจำหน่ายตั้งแต่: 25 สิงหาคม พ.ศ. 2560 – ปัจจุบัน
จำนวนเล่ม:  8  8
อนิเมะโทรทัศน์
กำกับโดย: โทชิฟูมิ คาวาเสะ [ja]
เขียนบทโดย: ริกะ ทาคาสึกิ [ja]
ดนตรีโดย: ฮิโรอากิ สึสึมิ มาซาโตะ ซูซูกิ
สตูดิโอ: สตูดิโอดีน
ถือสิทธิ์โดย: พลัสมีเดียเน็ตเวิร์คเอเชีย
เครือข่าย: โตเกียวเอ็มเอ็กซ์, บีเอส11, เอที-เอ็กซ์
ฉาย:  7 ตุลาคม พ.ศ. 2567  –  23 ธันวาคม พ.ศ. 2567
ตอน: 12
รักอันตรายของเจ้าสาวยากูซ่า (ญี่ปุ่น: 来世は他人がいい, โรมาจิ: Raise wa Tanin ga Ii) เป็นซีรีส์มังงะญี่ปุ่นที่เขียนและวาดภาพโดยอาสึกะ โคนิชิ [ja] ตีพิมพ์เป็นตอนๆ ในนิตยสาร Afternoon รายเดือนของโคดันชะ ตั้งแต่เดือนสิงหาคม พ.ศ. 2560 อนิเมะซีรีส์ทางโทรทัศน์ที่ดัดแปลงโดยสตูดิโอดีน ออกอากาศตั้งแต่เดือนตุลาคมจนถึงเดือนธันวาคม พ.ศ. 2567
สื่อ > มังงะ

รักอันตรายของเจ้าสาวยากูซ่าเขียนและภาพประกอบโดยอาสึกะ โคนิชิ [ja] ได้เริ่มต้นตีพิมพ์ในนิตยาสาร Afternoon รายเดือนของโคดันชะเมื่อวันที่ 25 สิงหาคม พ.ศ. 2560 โคดันชะได้รวบรวมตอนต่างๆ ตีพิมพ์เป็นเล่ม(ทังโกบง) เล่มแรกวางจำหน่ายเมื่อวันที่ 22 พฤศจิกายน พ.ศ. 2560 ณ วันที่ 23 ตุลาคม พ.ศ. 2566 ได้มีการตีพิมพ์เป็นเล่มจำนวน 8 เล่ม ได้รับการแปลและตีพิมพ์เป็นภาษาไทยโดยสำนักพิมพ์เซ็นชู
สื่อ > มังงะ > จำนวนเล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  22 พฤศจิกายน พ.ศ. 2560 | 978-4-06-510376-0 | 17 มีนาคม พ.ศ. 2563 | 978-616-561-076-6 |
| 2 |  23 กรกฎาคม พ.ศ. 2561 | 978-4-06-511660-9  978-4-06-512979-1 (SE) | 22 กันยายน พ.ศ. 2563 | 978-616-561-128-2 |
| 3 |  23 พฤษภาคม พ.ศ. 2562 | 978-4-06-514835-8 | 5 เมษายน พ.ศ. 2564 | 978-616-561-189-3 |
| 4 |  23 มิถุนายน พ.ศ. 2563 | 978-4-06-519771-4 | 21 มีนาคม พ.ศ. 2565 | 978-616-561-301-9 |
| 5 |  21 พฤษภาคม พ.ศ. 2564 | 978-4-06-523330-6 | 26 กันยายน พ.ศ. 2565 | 978-616-561-384-2 |
| 6 |  23 มีนาคม พ.ศ. 2565 | 978-4-06-526863-6 | 20 มีนาคม พ.ศ. 2566 | 978-616-561-439-9 |
| 7 |  23 มกราคม พ.ศ. 2566 | 978-4-06-529919-7 | 5 ตุลาคม พ.ศ. 2566 | 978-616-561-529-7 |
| 8 |  23 ตุลาคม พ.ศ. 2566 | 978-4-06-533312-9 | 21 มีนาคม พ.ศ. 2567 | 978-616-561-615-7 |
สื่อ > อนิเมะ

ในเดือนตุลาคม พ.ศ. 2566 มีการประกาศว่ามังงะเรื่องนี้จะได้รับการดัดแปลงเป็นอนิเมะซีรีส์ทางโทรทัศน์ ซีรีส์นี้ผลิตโดยสตูดิโอดีนและกำกับโดยโทชิฟูมิ คาวาเสะ [ja] โดยมีริกะ ทาคาสึกิ [ja] เป็นผู้จัดองค์ประกอบซีรีส์ อิซึโกะ ทาเคดะเป็นผู้ออกแบบตัวละคร และฮิโรอากิ สึสึมิและมาซาโตะ ซูซูกิเป็นผู้แต่งเพลง ออกอากาศตั้งแต่วันที่ 7 ตุลาคมจนถึง 23 ธันวาคม พ.ศ. 2567 บนช่องโตเกียวเอ็มเอ็กซ์และบีเอส11 ตอนพิเศษ "Kansai Prologue-hen" มีกำหนดสตรีมบนแอมะซอนไพรม์วิดีโอในประเทศญี่ปุ่นแบบจำกัดเวลาในวันที่ 28 และ 29 กันยายน เพลงเปิดคือ "UNDER and OVER" ขับร้องโดย The Oral Cigarettes ในขณะเพลงปิดคือ Nani Wararotonnen (なに笑ろとんねん) ขับร้องโดยโยชิโนะ พลัสมีเดียเน็ตเวิร์คเอเชียได้รับลิขสิทธิ์ซีรีส์นี้ในเอเชียตะวันออกเฉียงใต้และจะออกอากาศทางช่อง Aniplus Asia
แหล่งข้อมูลอื่น

เว็บไซต์มังงะอย่างเป็นทางการที่ Afternoon รายเดือน (ในภาษาญี่ปุ่น)
เว็บไซต์อนิเมะอย่างเป็นทางการ (ในภาษาญี่ปุ่น)
รักอันตรายของเจ้าสาวยากูซ่า (มังงะ) ที่เครือข่ายข่าวอนิเมะ
1 2 3  ข้อมูลการผลิตนำมาจากเครดิตตอนจบของแต่ละตอน
อ็องเรียต มารีแห่งฝรั่งเศส

| อ็องเรียต มารีแห่งฝรั่งเศส |
| --- | --- |

สมเด็จพระราชินีแห่งอังกฤษ, สกอตแลนด์ และไอร์แลนด์
ดำรงพระยศ: 13 มิถุนายน ค.ศ. 1625 — 30 มกราคม ค.ศ. 1649

พระราชสมภพ: 25 พฤศจิกายน ค.ศ. 1609 พระราชวังลูฟวร์ ปารีส ฝรั่งเศส
สวรรคต: 10 กันยายน ค.ศ. 1669 (อายุ 59 ปี) วังแห่งโคลอมบ์ ฝรั่งเศส
คู่อภิเษก: พระเจ้าชาลส์ที่ 1 แห่งอังกฤษ
พระราชบุตร: พระเจ้าชาลส์ที่ 2 แห่งอังกฤษ  พระเจ้าเจมส์ที่ 2 แห่งอังกฤษ  เฮนเรียตตา แอนน์ สจวต
ราชวงศ์: สจวต  บูร์บง
พระราชบิดา: พระเจ้าอ็องรีที่ 4 แห่งฝรั่งเศส
พระราชมารดา: มารีอา เด เมดีชี
ลายพระอภิไธย: 
| ธรรมเนียมพระยศของ อ็องเรียต มารีแห่งฝรั่งเศส |
| --- | --- |
ตราประจำพระอิสริยยศ
ธงประจำพระอิสริยยศ
การทูล: Her Majesty The Queen Consort (ใต้ฝ่าละอองพระบาท)
การแทนตน: ข้าพระพุทธเจ้า
การขานรับ: Your Majesty Queen Consort  (พระพุทธเจ้าข้า/เพคะ)
อ็องเรียต มารีแห่งฝรั่งเศส (ฝรั่งเศส: Henriette Marie de France; 25 พฤศจิกายน ค.ศ. 1609 — 10 กันยายน ค.ศ. 1669) เป็นพระราชินีแห่งอังกฤษ
พระราชินีอ็องเรียต มารีพระราชสมภพเมื่อวันที่ 25 พฤศจิกายน ค.ศ. 1609 ที่พระราชวังลูฟวร์ที่ปารีส ประเทศฝรั่งเศส เป็นพระราชธิดาในพระเจ้าอ็องรีที่ 4 แห่งฝรั่งเศส และพระนางมารีอา เด เมดีชี ต่อมาเป็นพระราชินีในพระเจ้าชาลส์ที่ 1 แห่งอังกฤษ ระหว่างวันที่ 13 มิถุนายน ค.ศ. 1625 ถึงวันที่ 30 มกราคม ค.ศ. 1649  พระราชินีอ็องเรียต มารีสวรรคตเมื่อ 10 กันยายน ค.ศ. 1669 ที่วังแห่งโคลอมบ์ ฝรั่งเศส พระบรมศพตั้งอยู่ที่มหาวิหารแซ็ง-เดอนี กรุงปารีส ประเทศฝรั่งเศส
พระราชินีอ็องเรียต มารีเป็นพระราชินีแห่ง ราชอาณาจักรอังกฤษ ราชอาณาจักรสกอตแลนด์ และราชอาณาจักรไอร์แลนด์ โดยการเสกสมรสกับพระเจ้าชาลส์ และเป็นพระราชมารดาในพระมหากษัตริย์สองพระองค์ คือ พระเจ้าชาลส์ที่ 2 แห่งอังกฤษ และ พระเจ้าเจมส์ที่ 2 แห่งอังกฤษ และเป็นพระอัยกีในพระเจ้าวิลเลียมที่ 3, สมเด็จพระราชินีนาถแมรีที่ 2 และสมเด็จพระราชินีนาถแอนน์
เบื้องต้น

พระราชินีอ็องเรียต มารีเป็นพระราชธิดาองค์สุดท้องของพระเจ้าอ็องรีที่ 4 แห่งฝรั่งเศส และพระอัครมเหสีองค์ที่สองพระนางมาเรีย เด เมดีชี ในฐานะที่เป็นพระราชธิดาของพระมหากษัตริย์ เจ้าหญิงอ็องเรียต มารีจีงทรงดำรงตำแหน่งเป็น “เจ้าหญิงสืบสายพระโลหิต” เป็นพระขนิษฐาองค์เล็กของ พระเจ้าหลุยส์ที่ 13 แห่งฝรั่งเศส พระเจ้าอ็องรีพระราชบิดาถูกปลงพระชนม์โดยฟร็องซัว ราวายัก (François Ravaillac) ในเดือนพฤษภาคม ค.ศ. 1610 เมื่อเจ้าหญิงอ็องเรียต มารีมีพระชนมายุได้เพียงไม่ถึงพรรษา เจ็ดปีต่อมาในปี ค.ศ. 1617 พระมารดาก็ทรงถูกขับจากราชสำนัก
เจ้าหญิงอ็องเรียต มารีทรงได้รับการเลี้ยงดูอย่างโรมันคาทอลิก ทรงเสกสมรสโดยฉันทะ (Marriage by proxy) กับพระเจ้าชาลส์ที่ 1 เมื่อวันที่ 11 พฤษภาคม ค.ศ. 1625 ไม่นานก่อนที่พระเจ้าชาลส์ที่ 1 จะขึ้นครองราชบัลลังก์อังกฤษ แต่การแต่งงานของทั้งสองพระองค์ไม่เป็นที่นิยมกันในอังกฤษเพราะการที่เจ้าหญิงอ็องเรียต มารีทรงเป็นผู้นับถือศาสนาคริสต์นิกายโรมันคาทอลิก
การเสกสมรส

เจ้าหญิงอ็องเรียต มารีทรงเสกสมรสด้วยพระองค์เองกับพระเจ้าชาลส์ที่ 1 เมื่อวันที่ 13 มิถุนายน ค.ศ. 1625 เมื่ออายุ15 ปี แต่การที่ทรงเป็นโรมันคาทอลิกทำให้ไม่สามารถที่จะได้รับการราชาภิเษกกับพระสวามีได้ในพิธีแองกลิคัน ความสัมพันธ์ระหว่างสองพระองค์เมื่อเริ่มแรกเป็นไปอย่างเย็นชา พระราชินีอ็องเรียต มารีทรงนำผู้ติดตามจำนวนหลายคนมาจากฝรั่งเศสซึ่งล้วนแต่เป็นโรมันคาทอลิกและแต่ละคนต่างก็ใช้เงินเก่งจนต้องพระราชทรัพย์จำนวนมากในการบำรุงรักษาสตรีเหล่านั้น กล่าวกันว่าในที่สุดพระเจ้าชาลส์ก็ทรงทนไม่ได้ จึงทรงส่งข้าราชบริพารของพระราชินีกลับฝรั่งเศส เหลือไว้แต่เพียงอนุศาสนาจารย์ และนางสนองพระโอษฐ์อีกสองคน
เดิมพระเจ้าชาลส์ตั้งพระทัยที่จะเสกสมรสกับมาเรีย แอนนาแห่งสเปน พระราชธิดาของพระเจ้าเฟลิเปที่ 3 แห่งสเปน แต่ไม่สำเร็จซึ่งอาจจะเป็นสาเหตุที่ทำให้ความสัมพันธ์ของพระองค์กับเจ้าหญิงอ็องเรียต มารีเมื่อเริ่มแรกไม่เป็นไปอย่างที่ควรจะเป็น เมื่อทรงพบกันครั้งใดก็ทรงมีปากมีเสียงกันและแยกจากกัน ไม่ได้พบพระพักตร์กันเป็นอาทิตย์
เจ้าหญิงอ็องเรียต มารีไม่โปรดจอร์จ วิลเลิร์ส ดยุกที่ 1 แห่งบักกิงแฮม คนโปรดของเจ้าชาลส์ในทันทีที่ทรงพบ แต่หลังจากดยุกแห่งบักกิงแฮมสิ้นชีวิตในเดือนสิงหาคม ค.ศ. 1628 ความสัมพันธ์ระหว่างสองพระองค์ก็ค่อยกระเตื้องขึ้นและในที่สุดก็ทรงมีความรักต่อกันอย่างลึกซึ้ง การที่ไม่ทรงยอมเลิกเป็นโรมันคาทอลิกทำให้ไม่เป็นที่พึงพอใจของข้าราชสำนักผู้มีอำนาจเช่นวิลเลียม ลอด อาร์ชบิชอปแห่งแคนเทอร์เบอรี และ ทอมัส เวนท์เวิร์ธ เอิร์ลแห่งสตราฟฟอร์ดที่ 1 แต่พระเจ้าชาลส์ที่ 1 เองทรงมีความเอนเอียงไปทางโรมันคาทอลิก
สงครามกลางเมืองอังกฤษ

พระราชินีอ็องเรียต มารีทรงเพิ่มความมีบทบาทในความขัดแย้งทางการเมืองในระหว่างคริสต์ทศวรรษ 1630 ไม่โปรดข้าราชสำนักพิวริตัน เมื่อสงครามการเมืองเริ่ม พระราชินีอ็องเรียต มารีก็ทรงพยายามหาทุนสนับสนุนพระสวามีจากฝ่ายโรมันคาทอลิกในยุโรป เช่น จากสมเด็จพระสันตะปาปาเออร์บันที่ 8 หรือจากฝรั่งเศส ซึ่งทำให้ทางฝ่ายอังกฤษผู้สนับสนุนพระเจ้าชาลส์ไม่พอใจ นอกจากนั้นยังทรงมีความเห็นพระทัยต่อผู้นับถือโรมันคาทอลิก เช่น การทรงจัดเร็คเควียมภายในชาเปลส่วนพระองค์ที่วังซอมเมอร์เซ็ทให้กับหลวงพ่อริชาร์ด เบลาท์เมื่อปี ค.ศ. 1638
ในเดือนสิงหาคม ค.ศ. 1642 เมื่อความขัดแย้งเริ่มต้นในอังกฤษพระราชินีอ็องเรียต มารีประทับอยู่ที่ฝรั่งเศส เพื่อจะหาทุนสนับสนุนฝ่ายกษัตริย์ (Royalist) และไม่ได้เสด็จกลับอังกฤษจนกระทั่งปี ค.ศ. 1643 เมื่อทรงขึ้นฝั่งอังกฤษก็ทรงมาพร้อมกับกองทหารที่บริดลิงตันในยอร์กเชอร์ เพื่อมาสมทบกับกองทหารฝ่ายกษัตริย์ของอังกฤษทางตอนเหนือ  และทรงตั้งกองบัญชาการอยู่ที่ยอร์ก พระราชินีอ็องเรียต มารีประทับอยู่กับกองทหารทางเหนืออยู่หลายเดือนก่อนที่เสด็จลงมาพบกับพระเจ้าชาลส์ที่อ็อกฟอร์ด การที่สถานะการณ์ของพระเจ้าชาลส์ทรุดลงหลังจากการแทรกแซงของสกอตแลนด์ และการที่พระเจ้าชาลส์ไม่ทรงยอมรับข้อตกลงของรัฐบาลในการสงบศึก ทำให้พระราชินีอ็องเรียต มารีเสด็จหนีไปฝรั่งเศสพร้อมกับพระโอรสในปี ค.ศ. 1644 พระเจ้าชาลส์ถูกสำเร็จโทษในปี ค.ศ. 1649 ทิ้งพระราชินีอ็องเรียต มารีให้ฐานะที่เกือบไม่มีทรัพย์สินใดใดเหลือ